text: Fest for kogebog
  23 april 2013 kl. 16.40
  I aften er der festmiddag - serveret med opskrifter fra Karolines kogebøger - på museumsgården Karensminde i Grindsted. Anledningen er, at det er 50 år siden Karoline blev opfundet.
  Karolines Køkken blev oprettet som et prøvekøkken i 1962 i Århus. Her skulle der udvikles nye, mejeririgtige opskrifter. Og det blev der og bliver der stadig.
  - Hvem har ikke prøvet at lave mad efter en opskrift i en af de efterhånden mange Karoline kogebøger, som er udsendt til alle husstande i Danmark. Det er fint illustrerede små kogebøger med opskrifter og anvisninger, som er nemme at gå til, og mad, som både er velsmagende og let at lave hjemme i ens eget køkken, siger Elna Sørensen, som er en af kvinderne bag festmiddagen.
  Mere i TV SYD Nyheder kl. 19.30.
  